ประกาศกระทรวงเกษตรและสหกรณ์ เรื่อง การรับรองพันธุ์พืชให้เป็นพันธุ์พืชรับรองตามพระราชบัญญัติพันธุ์พืช พ.ศ. 2518 (ฉบับที่ 1) พ.ศ.2529

ประกาศกระทรวงเกษตรและสหกรณ์

ประกาศกระทรวงเกษตรและสหกรณ์
เรื่อง
การรับรองพันธุ์พืชให้เป็นพันธุ์พืชรับรอง
ตามพระราชบัญญัติพันธุ์พืช  พ.ศ. ๒๕๑๘
(ฉบับที่
๑)  พ.ศ. ๒๕๒๙
-------------------------

                        โดยที่เป็นการสมควรให้มีการรับรองเมล็ดพันธุ์พืชให้เป็นพันธุ์พืชรับรอง
                        อาศัยอำนาจตามความในมาตรา
๕  และมาตรา ๒๘    แห่งพระราชบัญญัติ
พันธุ์พืช 
พ.ศ. ๒๕๑๘ 
รัฐมนตรีว่าการกระทรวงเกษตรและสหกรณ์ออกประกาศไว้ดังต่อไปนี้

                        ข้อ  ๑ 
ผู้ประกอบกิจการพันธุ์พืชผู้ใดประสงค์จะให้กรมวิชาการเกษตรดำเนินการ
ทดสอบ ตรวจ หรือวิเคราะห์คุณภาพ
หรือคุณสมบัติของเมล็ดของพันธุ์พืชที่ใช้เพาะปลูกหรือใช้
ทำพันธุ์เพื่อขอให้ออกหนังสือรับรองพันธุ์พืช
ให้ยื่นคำขอตามแบบ  พ.พ. ๑๓  ท้ายประกาศนี้ต่อ
พนักงานเจ้าหน้าที่ที่กองควบคุมพืชและวัสดุการเกษตร
กรมวิชาการเกษตร บางเขน  ก่อนระยะ
เวลาลงมือปลูกพันธุ์พืชไม่น้อยกว่า ๓๐ วัน 
พร้อมตัวอย่างเมล็ดพันธุ์และเอกสารดังต่อไปนี้
                        (๑) 
ส่งตัวอย่างเมล็ดพันธุ์ของพืชในปริมาณไม่เกินหนึ่งกิโลกรัม
                        (๒)  ส่งเอกสารแจ้งรายละเอียดของพันธุ์พืช
ดังนี้
                               -  ชนิด ชื่อพันธุ์ หรือ หมายเลขสายพันธุ์ (Line
Number)
                               -  แหล่งกำเนิด
                               -  ลักษณะประจำพันธุ์
                        (๓)  ส่งเอกสารแจ้งรายละเอียดของการผลิต
ดังนี้
                               -  สถานที่และเนื้อที่ปลูก
                               -  วันเดือนปีที่ปลูกและเก็บเกี่ยว
                               -  หมายเลขแปลงที่ปลูก (Field Number)

                        ข้อ  ๒ 
เมื่อยื่นคำขอตามข้อ ๑ 
แล้ว  ให้ผู้ประกอบกิจการพันธุ์พืชแจ้งกำหนดวัน
เวลาและสถานที่ปลูก เพื่อให้เจ้าหน้าที่ไปตรวจสอบได้ทุกเวลา
และเพื่อให้ผู้ยื่นคำขอผลิตเมล็ด
พันธุ์ตามที่กรมวิชาการเกษตรกำหนดรายละเอียดของแต่ละพันธุ์พืช
ตามหลักเกณฑ์ วิธีการ และ
เงื่อนไข ของพันธุ์พืชที่กรมวิชาการเกษตรได้กำหนดรายละเอียดขึ้น
                        ภายหลังที่ผลิตเมล็ดพันธุ์พืชตามวรรคหนึ่งแล้ว
ให้ผู้ประกอบกิจการพันธุ์พืชแจ้ง
ให้เจ้าหน้าที่ไปดำเนินการสุ่มเก็บตัวอย่างเมล็ดพันธุ์พืชที่เพาะปลูกขึ้นในปริมาณที่สมควร
เพื่อ
ตรวจสอบก่อนออกหนังสือรับรองพันธุ์พืชรับรอง

                        ข้อ  ๓ 
เมื่อตรวจสอบตามข้อ ๒ วรรคสองแล้ว และกรมวิชาการเกษตรเห็นสมควร
ออกหนังสือรับรองพันธุ์พืชรับรองได้
ให้อธิบดีกรมวิชาการเกษตรออกหนังสือรับรองพันธุ์พืช
รับรอง โดยระบุชนิดของพืช ชื่อพันธุ์พืช
โดยคำนวณเป็นร้อยละของเมล็ดบริสุทธิ์ สิ่งเจือปนความ
งอก และความชื้นของเมล็ด รวมทั้งระบุจำนวนเมล็ดพันธุ์อื่น
สำหรับเมล็ดพันธุ์พืชข้าวให้ระบุ
จำนวนเมล็ดข้าวแดงด้วย
                        การออกหนังสือรับรองพันธุ์พืชรับรองนั้น
จะออกให้เฉพาะการผลิตตามที่ยื่นคำ
ขอแต่ละครั้ง
หนังสือรับรองพันธุ์พืชรับรองให้ทำตามแบบที่กรมวิชาการเกษตรกำหนด

                        ข้อ  ๔ 
ให้ผู้ประกอบกิจการพันธุ์พืชรับรอง จัดให้มีเครื่องหมายการค้าหรือป้ายชื่อ
เจ้าของเมล็ดพันธุ์พืชรับรอง
และติดหรือปิดป้ายแสดงผลการทดสอบตามข้อ ๓ 
ซึ่งออกโดยกรม
วิชาการเกษตร ไว้ที่ภาชนะบรรจุเมล็ดพันธุ์พืชรับรอง

                        ข้อ  ๕ 
ภาชนะบรรจุตามข้อ ๔ 
ต้องผนึกแผ่น พร้อมกับผนึกตรากรมวิชาการ
เกษตร
การรับรองจะสิ้นสุดลงเมื่อมีการทำลายตราผนึกภาชนะบรรจุ

                        ข้อ  ๖ 
ค่าใช้จ่ายในการดำเนินการเกี่ยวกับการปฏิบัติตามคำขอจนถึงการออกหนังสือ
รับรองพันธุ์พืชรับรอง การพิมพ์ป้าย และการผนึกตราตามข้อ
๕  กับค่าใช้จ่ายของเจ้าหน้าที่ตาม
ข้อ ๒ 
ให้ผู้ยื่นคำขอเป็นผู้ออกค่าใช้จ่ายทั้งสิ้นตามที่ผู้ยื่นคำขอตกลงเป็นหนังสือไว้กับกรมวิชา
การเกษตร
                        ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

                                                                           ประกาศ ณ วันที่  ๒๔  กันยายน  ๒๕๒๙
                                                                                        ประยุทธ์  ศิริพานิชย์
                                                                          รัฐมนตรีช่วยว่าการ ฯ ปฏิบัติราชการแทน
                                                                         รัฐมนตรีว่าการกระทรวงเกษตรและสหกรณ์

[ดูข้อมูลจากภาพกฎหมาย]

[รก.๒๕๒๙/๑๗๙/๑๓พ/๑๖ ตุลาคม ๒๕๒๙]

                                                                                                ธิดาวรรณ
/ แก้ไข
                                                                                                ๔  ตุลาคม  ๒๕๔๕
                                                                                                            A+B
(C)